ΓΡΑΠΤΗ ΕΡΩΤΗΣΗ E-1681/99

υποβολή: Karl von Wogau (PPE-DE) προς την Επιτροπή

(22 Σεπτεμβρίου 1999)

Θέμα: Δυνατότητα εμπορίας σπαραγγιών σε τεμάχια

Είναι εν γνώση της Επιτροπής ότι η απαρέγκλιτη εφαρμογή των ρυθμίσεων εμπορίας για το σπαράγγι του κανονισμού (ΕΟΚ) αριθ. 454/92(1) αποτρέπει την εμπορία των σπαραγγιών σε τεμάχια και επιβάλει την πώλησή τους μόνο από το αγρόκτημα;

Αντιμετωπίζει η Επιτροπή το ενδεχόμενο να προβλέψει μια ακόμη κατηγορία για τα σπαράγγια ώστε να μπορέσουν και τα σπαράγγια σε τεμάχια να κυκλοφορήσουν στο εμπόριο;

Ο προαναφερθείς κανονισμός έχει στην πράξη ως αποτέλεσμα τα σπαράγγια τα οποία δεν ανταποκρίνονται απολύτως σε όλες τις προϋποθέσεις του κανονισμού, να μην μπορούν να διατεθούν στο εμπόριο. Τυχόν παραβίαση των σχετικών διατάξεων οδηγεί σε επιβολή προστίμου.

Τα σπαράγγια σε τεμάχια είναι ένα είδος διατροφής το οποίο δεν ανταποκρίνεται στις διατάξεις τα εμπορεύσιμα σπαράγγια οπτικά μόνο, για παράδειγμα επειδή λείπουν τα «κεφάλια» ή δεν έχουν το ίδιο μήκος ή πάχος. Εξάλλου, τα σπαράγγια σε τεμάχια δεν προκαλούν κανέναν κίνδυνο για τηνγεία των καταναλωτών.

Με τον κανονισμό στερείται ο καταναλωτής τη δυνατότητα να αποφασίζει ο ίδιος ποια σπαράγγια επιθυμεί να αγοράσει. Εξάλλου η αδυναμία εμπορίας των σπαραγγιών σε τεμάχια οδηγεί στην καταστροφή πολύτιμων ειδών διατροφής.

(1) ΕΕ L 52 της 27.2.1992, σελ. 29.

Απάντηση του κ. Fischler εξ ονόματος της Επιτροπής

(26 Οκτωβρίου 1999)

Ο κανονισμός (ΕΟΚ) αριθ. 454/92 της Επιτροπής της 26ης Φεβρουαρίου 1992 για τον καθορισμό των ποιοτικών προδιαγραφών για τα σπαράγγια προβλέπει ότι οι βλαστοί των σπαραγγιών πρέπει να είναι ολόκληροι και όχι σπασμένοι (σημείο II.A του παραρτήματος του εν λόγω κανονισμού). Τα σπασμένα σπαράγγια δεν μπορούν πράγματι να διατεθούν στο εμπόριο στην Κοινότητα στο πλαίσιο της εν λόγω ποιοτικής προδιαγραφής.

Η χρησιμοποίηση ενός συστήματος ταξινόμησης για τα νωπά οπωροκηπευτικά ανταποκρίνεται σε περισσότερους στόχους, μεταξύ των οποίων συγκαταλέγεται η δημιουργία ενός πλαισίου αναφοράς που συμβάλλει στη νομιμότητα των συναλλαγών και στη διαφάνεια των αγορών, καθώς και στην καταστροφή προϊόντων, των οποίων η μη ικανοποιητική ποιότητα μπορεί να αναστατώσει σοβαρά την αγορά των προϊόντων ικανοποιητικής ποιότητας. Ο εν γένει στόχος των προδιαγραφών εμπορίας είναι η συμβολή στη βελτίωση της αποδοτικότητας του τομέα των οπωροκηπευτικών.

Σ'αυτό το πλαίσιο, η έγκριση εμπορίας σπασμένων σπαραγγιών προσκρούει σε δύο εμπόδια: αφενός, είναι απλό να παραπλανηθεί ο καταναλωτής με την ανάμιξη τεμαχίων μαλακών σπαραγγιών με τεμάχια ξυλωδών σπαραγγιών (που δεν μπορούν να φαγωθούν), της οποίας ο έλεγχος είναι πολύ δύσκολος, και η απουσία βλαστών καθιστά το προϊόν αυτό εξαιρετικά ευαίσθητο από άποψη διατήρησης" αφετέρου, η διάθεση στην αγορά σπασμένων σπαραγγιών θα επηρέαζε αρνητικά την αγορά νωπών σπαραγγιών η οποία είναι αρκετά δυναμική, κυρίως στη Γερμανία, όπου η παραγωγή αυξάνει αισθητά κάθε έτος (+ 25 % για τις εκτάσεις και + 50 % για την παραγωγή από το 1993).

Ωστόσο, η εμπορία σπασμένων σπαραγγιών δεν απαγορεύεται. Σύμφωνα με το άρθρο 3β του κανονισμού (ΕΚ) αριθ. 2200/96 του Συμβουλίου της 28ης Οκτωβρίου 1996 για την κοινή οργάνωση αγοράς στον τομέα των οπωροκηπευτικών(1) «τα προϊόντα που εκχωρούνται στον καταναλωτή (mldr) από τον παραγωγό στον τόπο της εκμετάλλευσής του» δενπόκεινται στη τήρηση των προδιαγραφών: τα σπασμένα σπαράγγια μπορούν κατά συνέπεια να διατεθούν στο αγρόκτημα σε πώληση. Εξάλλου, η προδιαγραφή εμπορίας δεν εφαρμόζεται στα σπαράγγια που προορίζονται για μεταποίηση. Εξάλλου, η μεταποίηση χρησιμοποιεί σημαντικές ποσότητες σπασμένων σπαραγγιών. Το προϊόν αυτό δενφίσταται εν γένει καταστροφή.

(1) ΕΕ L 297 της 21.11.1996.